**ОБЩИНА ДУЛОВО,ОБЛАСТ СИЛИСТРА**

7650 гр. Дулово, ул. „Васил Левски” 18, тел. 0864/23000, факс 23020

e-mail: [obshtina@dulovo.bg](mailto:obshtina@dulovo.bg), http//dulovo.bg

**ДО**

**ИНЖ. НЕВХИС МУСТАФА**

**ПРЕДСЕДАТЕЛ**

**НА ОБЩИНСКИ СЪВЕТ**

**ГР. ДУЛОВО**

**Д О К Л А Д Н А З А П И С К А**

**от д-р Юксел Осман Ахмед - кмет на Община Дулово**

**ОТНОСНО*:*** *Приемане на Наредба за изменение и допълнение на Наредба №11 за определянето и администриране на местните такси и цени на услугите в Община Дулово*

**УВАЖАЕМА ГОСПОЖО ПРЕДСЕДАТЕЛ,**

**ДАМИ И ГОСПОДА ОБЩИНСКИ СЪВЕТНИЦИ,**

Съгласно чл. 298, ал.2 от Закона за предучилищното и училищното образование родителите на децата в задължително предучилищно образование заплащат такси само за дейности по хранене, извън финансираното от държавата. С изменение на закона (ДВ, бр.82 от 18.09.2020 г. ) в чл.283, ал.1 е създадена нова т.10, с която е предвидено държавата и общините да подпомагат родителите при заплащане на дължимите такси за дейностите по хранене на децата в задължително предучилищно образование. Средствата се определят чрез „Норматив за подпомагане заплащането на такси по чл.283, ал.9 от ЗПУО“ в размер на 174 лв. на дете, определен с Решение №790 от 30.10.2020 г. на Министерски съвет за приемане на стандарти за делегираните от държавата дейности с натурални и стойностни показатели през 2021 г. на база общ брой деца в задължително предучилищно образование, записани в целодневна или полудневна организация в детските градини. С не по-малко от 50% от тези средства общините трябва да осигурят пълно подпомагане на заплащането на таксите. Условията и редът се определят в Наредба за определянето и администрирането на местните такси и цени на услуги, приета от съответния общински съвет.

В изпълнение на разпоредбите на чл.26 от Закона за нормативните актове, проектът за изменение и допълнение на Наредба№ 11 за определяне и администриране на местните такси и цени на услугите в Община Дулово и мотивите към него, съгласно чл.28 от ЗНА са публикувани на интернет страницата на Общината: <https://dulovo.bg/>.

Предвид гореизложеното, предлагам Общински съвет - Дулово да вземе следното

**РЕШЕНИЕ:**

На основание чл. 21, ал. 1, т. 7 и ал. 2 от Закона за местното самоуправление и местната администрация, чл. 8, ал. 1, т. 3 от Закона за местните данъци и чл. 283, ал. 9, ал. 10, ал. 11 от Закона за предучилищното и училищното образование Общински съвет - Дулово приема Наредба за изменение и допълнения в Наредба № 11 за определянето и администрирането на местните такси и цени на услуги в Община Дулово, както следва:

**§1.** В чл. 20, ал. 1, т.3 в текста „*-* За  **деца в подготвителна група,**  ползващи **детска градина** презучебния период от 14 септември до 31 май на съответната година **заменя** цифрата 2,00 лв. с **1,00лв**.

**§2.** Създава нова точка 5 към чл.21, ал.1 със следното съдържание:

„т.5. За децата, които са обхванати по Проект BG05M2OP001-3.005-0004 “Активно приобщаване в системата на предучилищното образование“, чиито родители получават помощи по реда на Правилника за прилагане на Закона за социално подпомагане (месечни, целеви, еднократни), по реда на Наредба РД 07-5/2008 г. (целеви помощи за отопление съобразно вида отопление) и чрез Фонд „Социална закрила“ (еднократни помощи), както и за деца от семейства, които получават семейни помощи за деца по реда на Правилника за прилагане на Закона за семейните помощи за деца и по данни на Агенцията за социално подпомагане имат декларирани доходи на член от семейството под прага на бедността."

**§3.** Отменя чл.22.

**§4.** В Приложение № 1 към чл. 48 от НОАМТЦУ отменя всички точки от 1 до 12

(включващи Наименование на услугата, мярка и цена/такса), касаещи отдел „Образование“, Направление „Култура и младежки дейности” отменя всички точки от 1 до 8 (включващи Наименование на услугата, мярка и цена/такса)и актуализира такси за услуги на Исторически музей – Дулово, като създава т.5 Открита беседа при културен/археологически обект / група /, както следва:

Приложение № 1 към чл.48 от НОАМТЦУ

|  |  |  |  |
| --- | --- | --- | --- |
| № | Наименование на услугата | Мярка | Цена /такса/ |
|  | ОТДЕЛ "ОБРАЗОВАНИЕ" */отм.с реш.№ …../…2021г.* |  |  |
| 1. |  |  |  |
| …. |  |  |  |
| 12. |  |  |  |
|  | НАПРАВЛЕНИЕ „КУЛТУРА И МЛАДЕЖКИ ДЕЙНОСТИ*”/отм.с реш.№ …../…2021г.* |  |  |
| 1. |  |  |  |
| ….. |  |  |  |
| 8. |  |  |  |
|  | ИСТОРИЧЕСКИ МУЗЕЙ */изм. и доп..с реш.№ …../…2021г.* |  |  |
| 1. | Входна такса за ученици | лв./бр. | 1,00 |
| 2 | Входна такса за пенсионери |  | 1,00 |
| 3. | Входна такса за възрастни |  | 1,00 |
| 4. | Беседа / група / |  | 5,00 |
| 5. | Открита беседа при културен/археологически обект / група / |  | 10,00 |
|  | *Забележка: Таксите от ИМ – Дулово да се отчитат в Дирекция „Местни приходи” – ежемесечно до 25 число.* |  |  |

**С уважение,**

**Юксел Исмаил**

кмет на Община Дулово

/Съгласно З-д №РД-04-411/19.07.2021 г./

Изготвил:

**Д. Тотева**

*Зам.-кмет „Хуманитарни дейности”*